
POR UNU EFEKTIVA PACO PROLETA TOSTO 


Hispanio, sen paradokso, inilitas por efektiva paco. Tamen pacifismo 
estas bela teorio suferanta plej strangajn interpretojn; krom mistika doktrino 
pri absoluta ekstaza kvieteco, eĉ antaŭ krimo de murdisto, ĝi ofte estas nur 
filistra deziro de propra persona trankvilo. Ĝenerale pacifismo estas kvazaŭ 
ornama vorto, pri kies virto, proze aŭ verse, oni elspezis abunde salivon k 
farbon, kio, se taŭga por bombasti voĉon k malpurigi paperon, tute ne utilis 
por eviti la konfliktojn, kiujn trudas rabeme despotoj k tiranoj per la kruela 
rajto de la forto kontraŭ la morala forto de la rajto. . 

Paco ne estas la silento de tombejo; paco estas ja la vigla k normala 
ordo de homaj vivantoj en libera ĝuado de civitaneco. Ordo estas ekvilibro; 
kiam, pro kreskanta mizero k lukso insultanta en kontrasto freneza, tiŭ ekvi- 
libro perdas sian nivelon, tiam detruiĝas la ordo k mankas la paco ĉar la 
subpremantoj atakas la aspirojn de la subprematoj. Sana korpo estas ankaŭ 
organika mekanismo en paco, ĉar la normoj de sia movo funkcias regule. 
Malsano estas atako sur unu aŭ kelkaj organoj; en tiu okazo, la ceteraj sanaj 
membroj rapide pretiĝas defendi la danĝeran zonon ĉar la sano k la vivo de 
ili ĉiuj dependas de la sukceso aŭ fiasko de la frata organo en lukto kontraŭ 
komuna malamiko. Unueco estas natura instinkto! 

En nia epoko, la popoloj el diversaj nacioj, por kolektiva asekuro de 
efektiva paco, devas grupiĝi dense k alkuri defende en la punkton kie la faŝis- 
fa kancero aperis. Aktiva agado en tiu direkto estas venki la bruliganton de 
militoj^ataki ŝtorme la atakinton. Jen sola garantio k ŝanco por daŭra vera 
paco. Ĉio alia, sub ajna masko, estas nur ŝajno de paco, danĝera risko je 
pereo kiel sekvo de stulta fido aŭ perfida manovro. 

Ĉiu, kiu iomete uzas la cerbon por pensi, scias nun ke la hispana po- 
polo, en siaj legitimaj rajtoj, ricevas terurajn ofendojn de la plej karakteriza 
malamiko internacia de la paco. Kion do fari devas, antaŭ la kruda dilemo 
de tiu cirkonstanco, la saĝaj pacifistoj? En la komenco povis aspekti simpla 
k justa, al la prudenta opinio, la freŝa politiko de ne interveno. Tiu taktiko, 
bona laŭ teorio, estis praktike malutila kuŝinte sur la absurda hipotezo je la 
deca volo k honoro de aventuristoj ruze grimpintaj en postenon de regnestro. 

Skandalo estas la historio de hontigaj epizodoj tra la diplomataj labi- 
rintoj; abomena trakto al nobla popolo! Hispanio staris ĉe la bordo de V abis- 
mo tironte, en sia skrapanta falego, la restaĵojn el la demokratio ekzistanta 
en la mondo. Sen la mirinda rezistado de ĝia stoika popolo, sen la malavara 
helpo de la aŭtentika opinio universala, sen la digna konduto de Sovetio 
k Meksikio, plian fojon la forto estus atinginta venkon sur la rajton, antaŭ 
!a hipokrita komplezo de la falsaj pacifistoj aŭ pro la blindeco de 
naivaj mistikuloj, en pasiva rondo, dum urĝa momento. 

Hispanio per sia ofero masonas la fundamenton de universala harmo- 
nio. Hispanio ne sentas revojn nek bezonojn pri konkero de imperio. Hispa- 
nio nur deziris vivi en paco k mastrumadi sian hejmon laŭ propra kondiĉo, 
ĝoja psikologio, kiu ignoris rasajn k naciajn diferencojn. La vorto ŝovinismo 
estis fremda en nia lando. La konservo de Maroko ĉiam estis, anstataŭ emfa- 
zo, peza plenumo de jura internacia kompromiso. Sinceraj k lertaj pacifistoj 
de la mondo! Jen la vera Hispanio, bonanima popolo, kiu antaŭ ses jaroj, en 
mezo de grandioza paco, ŝanĝis la politikon de sia reĝimo, kun la sola kulpo, 
pro erara koncepto de amo k fido, permesi ke la armiloj k gvidado de la' 
armeo estus brido ĉe la manoj de perfidaj^ figuraĉoj en leda kostumo, 
furiozaj pro la ekvilibro, kiu ŝajnis al ili ĥaoso, de amaso akirinta li- 
bere kleron k progreson. 

Hispanio suferas multe pli pro la timo, ke sia torturo estu vana por 
aliaj popoloj erare edukitaj en la falsa principo ke paco estas pledo anstataŭ 
himno. Por unu efektiva paco, ekstermu ni kuraĝe la monstron de la^militol 


Grava neŭlrala esperanlisto el Lisbono, 
en semajna gazeto esperantista, posi ag- 
nosko de la vigla laborista esperantismo 
en sia lando, pravigas la ŝiatan malperme- 
son tie de nia movado, k esprimas—iomete 
emfaze—sian aprobon pri la fakto, ke labo- 
ristoj anstataŭ drinki vinon dediĉas tempon 
por lerni Esperanton. 

Ŝajnas mensogo, k tamen estas vero, ke 
jam en plena 57 d ĉapitro de la 20 a jarcento, 
ekzistas personoj, kun famo pri klero k saĝo, 
kiuj kovas en la kapo tiun ĉifonan opinion 
pri la produktanta klaso dum nia decida tem- 
po. Multaj «neŭtralaj» asoj ne povas-ne 
volas - akcepti alian bildon pri laborulo ol 
tiu antikva humila figuro, kun modesta ki- 
telo, luigante sen kondiĉo, eĉ kun hunda 
dankemo, la forton de sinj muskoloj per ege 
mizera salajro por irompi la malsaton k eter- 
nigi la anemion de sia familio... 

Feliĉa epoko, por la kapitalistoj, kiam la 
proletaro sen la protekto de sindikatoj, sen 
la instruoj de aŭdacaj partioj, sen la sufiĉa 
kapablo kompreni la filozofion desia propra 
vivo, estis besto facile dresebla, sen postu- 
loj en striko, kun sola plezuro trovi forgeson 
en la sorĉo de glaso da vino, kies efiko estis 
triviala ebrieco por gardi decan distancon 
kun la eleganta fermentado de vaporoj el 
ĉampano en la mola cerbo de arisiokralaj 
dandoj. Ni penos malkovri do, al grava sam- 
lingvano, Ia novajn sociajn nuancojn en la 
moroj de niaj tagoj, kiuj glitas kun aŭreolo 
el faskoj de lumo brilanta. 

Ĉiu paĝo de kalendaro, en direkto al 
morgaŭo, estas ŝanco de nobla metamor- 
fozo por la mizeruloj. 

Nun la laboro ne jam estas puno; ĝi estas 
blazono, honoro k bazo por socia prospero. 
Laboristoj, respondecaj pri sia tasko, pro- 
duktas riĉon apud maŝino, studas sciencon 
en biblioteko, politikon en partio, sociolo- 
gion en sindikato k facetojn de la vivo en la 
hejmo, en la strato aŭ en la fina etapo de 
angora batalo. kiel nun en Hispanio, inter 
sana impulso, kun celo altigi la dignon de 
1’homo, k forto kaduka kun ebla intenco 
kondamni parton de la socio kapti emociojn, 
ne en la fluoj de la vivo ĉarma k ĝentila, sed 
en la amara feĉo deajna malkara trinkajo. 

Ne, tute ne! samligva.ia moŝto el najbara 
lando, kies reganta satrapo estas malamiko 
nia: Nuntempe, preskaŭ ĉiuj laboristoj, kiuj 
ne dorlotas la sintakson de nia lingva f*an- 
dajo ne perdas ankaŭ tempon k sanon per 
vino aŭ diboĉo. Ili ĉiuj, laboristoj de am- 
boso, intelekto k arto, laŭ emo, devo k 
plaĉo, hardas siajn kapablojn por savi Ia 
trezorojn de la civilizo en Ia fronto de la 
kulturo, mortante ankaŭ, se necese, por de- 
fendi tion en la fionto de Ia antifaŝismo. 

Drinki ebrie jam ne plu estas laborista 
signo. Tamen, la nova popolo levas alten, 
al lazuro, Ia arĝentan pokalon de sia lintanta 
fantazio, en la solena tosto por vivo feliĉa, 
gaja socio, sen alia ebrio krom tiu de la 
amo en turnoj de kisa ŝmaco. 

POPOLA FRONTO 




La.botisto Grego Salvatore 

La ŝuisto Grego Salvatore naskiĝis en Palermo. 
Ekde kiani lia aĝo atingis sian dekan jaron li najiis 
plandojn k per ruĝeta ledo flikis ŝuojn de laboristoj. 

Li nun estas jam 24-jara kun tre sunrostita vizaĝo, 
regulaj trajtoj, ardaj okuloj por flama rigardo. 

La faŝistoj donis al li membrokarton de la partio, 
sed li ne scias pri tio, kion oni presis sur la kartono 
ĉar la faŝistoj ne instruis lin legi. 

Li militservis en 52 a bataliono de itala armeo. Tiu 
bataliono estas nomata «Bataliono Garibaldi». 

La nigraĉemizuloj ĵetas la soldatojn kontraŭ la po- 
polo k samtempe ili ripetas la nomon de 1’ heroo de la 
libera Italio: «Giuseppe Garibaldi». 

A1 soldato Grego Salvatore ili diris: «La faŝismo 
donis potencon al Italio!* 

Kaj la soldato parade rektiĝis. 

Kiu scias pri kio li pensis. Ĉu li pensis ke sia pa- 
trino mortis pro malsato? Ĉu pri tio ke li havas, en 
Palermo, unu fraton k ses fratinojn, kiuj petas nutraĵojn? 

Eble li memoris pri vortoj de ŝuisto Beppe. 

La maljunulo Beppe instruis al Grego najli plan- 
dojn k, haltigante la martelon, ofte li diris al Grego: 
«Ĉiuj naskiĝas nude, la ŝuistoj k 1a markizoj; Kial Mus- 
solini murdas komunistojn? ĉar riĉuloj deziras mangi 
abunde k dormi komforte... 

Tio okazis antaŭ dek kvar jaroj. 

...En la stratoj, aŭdaculoj ankoraŭ parolis pri la 
nigra teroro. Poste, tiuj aŭdaculoj estis ekzilitaj al 
insuloj Lipari. Ĉio restis trankvila. 

Sed ŝuisto Grego ne forgesis la instruojn de mal- 

junulo Beppe. 

Kune kun aliaj italoj, Grego Salvatore estis sendita 
al Hispanio por submeti hispanan popolon. 


En la bataloj de Guadalajara luktis, en respublikaj 
vicoj, bataliono de italaj volontuloj kiu defendas libe- I 
ron de frata popolo. Tiu bataliono ankaŭ estas nomata 
«Giuseppe Garibaldi». 

La ŝuisto Grego Salvatore, deĵorante en iu faŝista 
divizio, aŭdis sian propran lingvon. 

Li komprenis, ke li havas antaŭ si la amikojn de i 
Beppe, kiu mortis antaŭ multe da tempo. ĵetante teren I 

la fusilon li diris: I 

«Mi volas albatali faŝistojn. Ili murdis mian pa- 
trinon. Ili murdis mian patron. Ili sendis min fari kri- ; 
mon favore al markizoj k kontraŭ miaj kamaradoj! Mi j 
petas envicigon en bataliono «Garibaldi». Mi ne scias 
legi, sed Beppe rakontis al mi la historion de Garibaldi. j 
Ho, se Garibaldi estus vivanta neniam regus fa- 
ŝistoj en Italio!» 

Romaj piratoj eraris. lli formis diviziojn per grupigo 
de senlaboruloj, humiluloj k ĉifonuloj; kun ĉiuj, kiuj j 
pretiĝis iri ĝis Abisenio por konstrui ŝoseojn, kulturi , 
teron aŭ transporti ŝtonojn. Trompante milojn k milojn ! 
da proletoj, kiuj malamas faŝismon. 

Tamen ekde hodiaŭ la respublika armeo riĉiĝis per I 
nova volontulo. . "■fMI 

Malgraŭ la decidoj de Londona Komitato, tiu vo- 
lontulo estis sendita al Hispanio pere de itala regis- 
taro mem. 

Tri torpedŝipoj eskortis la ŝipon, kiu transportis al 
Hispanio la novan respublikan-volontulon, soldato de 
faŝista armeo, Grego Salvatore. 

Post la ŝuisto sekvos aliaj: vinistoj, paŝtistoj 
ŝtonistoj... p 

Italio ne estas generalo Bergonzoli, ĝi estas la 
ŝuisto Grego Salvatore ĉar oni povas kripligi popolon 
sed oni ne povas mortigi ĝian animon. 

Ilya EHRENBURG 


Jen karakleriza bildo de la vera 
virino hispana. Ŝi ja ne estas tiu 
ekzolika figuro, kun kastanjelo k 
manlilo.kiun oni prezentas ŝablone 
k false, en oficejoj de turismo, kiel 
originalan tipon de hispanino. Ŝi 
estas nur bona kamparanino fu- 
ĝinta el la faŝista teroro de Malago. 
La suno brileganta k la kruda la- 
boro mordis senkompale la mil- 
dajn trajtojn de liu virino, kiu mal- 
graŭ mizero k malsato, en serena 
patrineca pozo, estas ankoraŭ tra- 
gike bela sub la hela arko de sia 
kaptuko. Emblemo ŝi estas de ĉiuj 
popolaj virinoj: patrino, edzino, 
fratino aŭ ĉasta finanĉino de tiuj 
miloj k miloj da «ruĝuloj» kiuj luk- 
tas anonime, kontraŭ la faŝista 
vampirismo, por atingi almenaŭ la 
ntirindan celon ke iu luma strio de 
plaĉa rideto estu arnamo natura 
por la vizaĝo pura de tiu hispani- 
no, dum suĉas frandeme la bubo... 



Al fronto de popoloj 

Mond’ laborista aŭdu min! 
Hispanaj fratoj vokas vin! 

Ilin helpu vi tre kore 
Ilin helpu ĝis la fin’! 
llia venko, nia glor’! 

Ilia perdo, nia plor’! 

Uin helpu vi tre kore 
llin helpu ĝis la fin’! 

Ilia krio nin vokas 
Kaj la sento reciprokas! 

Ilin helpu vi tre kore 
Ilin helpu ĝis la fin’! 

Ilia helpo, nia dev’! 

Ilia venko, nia rev'! 

Ilin helpu vi tre kore 
Ilin helpu ĝis la venk’! 

Verkis juna araba esperantisto 
laboristo el Betlehemo (Palestino) 


Esperanto, en nia tre grandioza lukto, estas kampo kaj plugilo 

POPOLA FRONTO 


JK 

Internacia migrado de antifasista pastro 

Klera pasiro Leokado Lobo, paroĥesiro en grava kvarialo de Madrido, jus Irakuris 
kelkajn eŭropajn landojn por laŭtigi verve, per emocia voĉo, la konvinkon de sia kalolika 

♦ aŭtoritalo pri la absoluta rajlo k sankta devo de la hispana popolo defendi materiajn k 

spiritajn valorojn kontraŭ la atakoj de la internacia faŝismo, kiu, uzante blasfeme palosajn 
vortojn pri intimaj sentoj, estas ja tamen la plej vera malamiko de ĉiu nobla emocio. 

Tiu honesta pastro, pro lio mem, devis sperti ekslerlande ĝenojn k malhelpojn. 
Li rakonlis, luj post sia reveno, impresojn k travivaĵojn el kiuj ni elliras ekstrakte la 
plej inleresajn fragmenlojn. ĉio estos utila materialo por honestaj religianoj. 


/ 


Post longa vojaĝo tra Eŭropo, mi jam paŝas de- 
nove sur hispana tero. Mi trafis ĝenojn k eĉ spertis la 
honoron kaŭri en karcero, pro la kulpo fervora defendi 
eksterlande la veron pri Hispanio; radianta vero, kiun 
la tuta mondo ankoraŭ ne plensence komprenas. 

Jen do mia ĉiama prediko: Nia terura milito ne 
estas afero pri religio ĉar pendigi ekleziajn medalionojn 
sur mahometanaj brustoj; faskigi en sama fronto ara- 
bojn, germanojn k italojn por sklavigi popolon; murdi 
senkulpulojn k mensogi blufe pri civilizo aŭ katolikismo 
estas abomena atenco kontraŭ la vera religia spirito. 

Mi ne perdis mian fidon je Dio! laŭte mi proklamis 
tion publike antaŭ la mondo; malgraŭ mia pastreco, 
homoj el malsamaj tendencoj, en vastaj aŭdantaroj, 
aŭskultis atente k respekte miajn vortojn en arda de- 
fendo de la legitima registaro. Milda ĝuo estas scii, ke 
la alta nombro da katolikoj, kun pastroj, luktantaj apud 
la popolo, plenumis gravan rolon je la servo de !a libero 
por detrui la legendon pri persekuto al la religio. La 
faŝistoj malamas tiujn katolikojn plej freneze, ĉar ili mem 
estas precize kiuj, per sia ekzemplo, subfosas unu el la 
gravaj fundamentoj de la fia faŝista propagando. 

Unuan fojon mi parolis en la Hispania Hejmo de 
Bruselo; kelkaj provokistoj intencis fuŝi la entuziasmon; 
stangoj de kurtenoj donis pune rapidan respondon; en 
mezo de aplaŭdoj, inter ploro k rido, mi travivis nefor- 
geseblajn momentojn. Ce la fino venis al mi katolika 
familio kun jena alparolo: «Patro, ĝis hodiaŭ, ni preĝis 
hejme por Franko, de nun ni faros tion por la venko 
de via bona popolo!» 

Ankaŭ en Belgio, okazis emocia k reliefa epizodo: 
dum amasa publika kunveno, iu laboristo demetis sian 
surtuton k donis ĝin al dejorantaj virinoj: «Mi ne havas 
monon—li diris—pro tio mi donas nur kion mi pose- 
das.» Sinjoro, kun burĝa aspekto, aŭdis la frazon k 
venis al mi dirante: «Mi ĵus ricevis fortan emocion, se 
proleto donis sian surtuton prenu do vi ankaŭ mian 
donacon.» Mi malfaldis papereton, kiun li donis: ĝi 
estis ĉeko je valoro de cent mil frankoj! 

La faŝista gazetaro postulis kriaĉe mian forpelon. 
La civilaj k ekleziaj aŭtoritatoj eksentis timon k tre 


afable transportis min ĝis la nacia limo. Sufero k ĝojo 
alternis poste, en Amsterdamo mi ĉeestis kunvenon de 
furnalistoj, ankaŭ mi celis iri al Anglio, sed antaŭ la 
elŝipiĝo oni ne permesis eniri en Londono kie mi devis 
oratori en mitingo aranĝita de la angla Ruĝa Kruco; 
cirkulis la sciigo pri mia arestiĝo k la ĉeestantaro ova- 
cie esprimis sian sinpation al mia persono per efika 
fordono de kelkaj miloj da funtoj sterlingaj. En demo- 
krata lando, estis pli trafa mia enkarceriĝo ol mia parolo! 

Jam revene en Parizo mi perceptis la f!uojn de soli- 
dareco al Hispanio en intelektulaj k proletaj medioj. 
Estas treege kortuŝa la sindonemo de miloj k miloj da 
malriĉuloj, kiuj ĉiusemajne vundas sian mizeran buĝeton 
per novaj oferoj de mono. En kongreso de senlaboruloj, 
mi parolis kiel hispana pastro liginta sian vivon al la 
sorto de la popolo; ĉe la fino de mia interveno, ĉiuj, kun 
pugno fermita, postulis favoran trakton k taŭgajn defen- 
dilojn por Hispanio; mi ankaŭ levis la pugnon k, en 
solena silento, ini povis ekbalbuti: «Mi ne estas komu- 
nisto nek anarkisto, mi estas nur simpla katolika pastro, 
tamen mi ankaŭ levas la pugnon ĉar tio estas nun 
komuna saluto antifaŝista.» 

Spirita akompano, por granda kvanto da mono, estis 
brakpreno da floroj k multaj salutleteroj por la heroaj 
defendantoj de Madrido. En la ĉarma Nederlando mi 
restis kelkajn semajnojn, laŭ afabla invito de Selma 
Meyer k grava rondo de talentaj doktoroj. Ankaŭ aperis 
tie, paralele kun la popola simpatio, la oficiala malhel- 
pado. Iun nokton, la polico arestis min k, post kelkhora 
restado en karcero, oni petis min pri diligenta forlaso 
de tia tre gastama lando. 

Kaj nun jam en Hispanio, kion mi pensas fari? ĉion! 
!aŭ volo aŭ deziro de la popolaj instancoj, mi verkos 
aŭ parolos, mi zorgos verŝi ŝmire konsolon sur tioma 
doloro k larmado. Mi flegos malsanulojn k vunditojn; 
aŭ mi kuŝos en angulo, se por nenio mi taŭgas. Preta 
denove trakuri landojn pilgrime, kiel antifaŝista kristano, 
por atentigi miajn samreligiajn fratojn pri 1a simbolo 
de nia lukto, kies celo, krom defendo en perfida atako, 
estas efektivigi sur tero la sencon de la belaj vortoj de 
Kristo, forgesitaj de la kapitalismo: amu unu la alian! 


La 1 a de Majo estu esprimo de konscio por la hispana popolo! 

Nunjare, la universaia dato de la proletaro havas reliefe specialan signifon pro la decida batalo de nia 
popoio, kiu obstine renversas, unuan fojon, la ofendeman fieron de la faŝismo internacia. En ĉiu urbo 
tra la mondo, kie ia amaso povas kunveni manifestacie dum la tago solena, kiun la ktaso laborista 
elektis por publika elmontro de forto k potenco, unu sola volo devas esti premo, en aroga postulo, por 
efika helpo al la brava Hispanio, punkto konkreta k celo brulanta de la aktuala l a de Majo! 

Tute nekonata portreto de Zamenhof, farita en Valencio mem 
en ia jaro 1909. Okaze de la vizito. kiun li faris al nia urbo 
post Ia 5. a Universala Kongreso en Barcelono 


La apero de ĉi tiu numero de POPOLA FRONTO 
preskaŭ koincidas kun la 20 a datreveno de la morto de nia 
kara D-ro Zamenhof; tial ni kreaas oportune montri nian 
estimon k respekton, por la genia kreinto de Esperanto, 
prezentante omaĝe la sociajn trajtojn de lia simpatia per- 
sono, en rilato al nia specifa rolo. Zamenhof, modesta ku- 
racisto, laŭ socia deveno estis mezklasano; esplorante tra 
fizikaj doloroj li volis ankaŭ kuraci moralajn suferojn; ser- 
ĉante solvon en tiu direkto, kun orientana pacienco, li po- 
lure prilaboris la fundamenton de nia lingvo. Li serĉis 
unuecon por amo k paco per interkompreno, kun interna 
ideo pri homaranismo. Kvankam, pri ĝenerala politiko, li 
ĉiam prezentis sin kiel neŭtrala homo, li voiis progreson k 
liberon por ĉiuj homoj feliĉe komprenante unu la alian... 
Ni rajtas do sekve aserti, sen ofendo por lia rememoro, ke 
li estis liberala k antaŭenema civitano. 

Krom tio li estis judo; jen grava faktoro por nuna tem- 
po de abomena propagando pri rasa malamo, kiel plej 
«scienca» teorio de la faŝismo, en la eelo eviti ke la popoloj 
interkonsente povu dissalti la obstinajn barojn por atingi 
en fervoro la celon de vivo feliĉa. 

Lazaro Ludoviko Zamenhof, idealista persono, liberala 
etburĝo, saĝa intelektulo k sincera amiko de la proletaro, 
meritas hodiaŭ, pli ol ĉiam, esti nia vera majstro, kiel alta 
simbolo por la antifaŝista esperantismo ĉar Zamenhof nun 
certe ne estus adepto de la faŝismo sed nur eble ja ĝia 
viktimo! Kulturo sen dorno de privilegio estas herezo... 

Post 20 jaroj de lia morto, Esperanto, lia mirinda verko 
taŭgas efike por defendi praktike la rajtojn de la popolo 
de Hispanio. Jen bela girlando de gloro tre digna k pura! 


TRA PRIVATA KORESPONDADO 


Malnova korespondanto el ekster- 
lando jus sendis al iu redaktoro de 
nia gazeto jenan leteron: 

«Kara amiko! Pere de la hispana 
gazetaro, kiun vi senaas, mi sciiĝas 
pri kelkaj diroj, rilate al via batalo, 
kiujn mi ne povas lasi sen komenta- 
rio. Vi ĉiuj k la gazetoj parolas tro 
multe pri la patrio, kio vere ŝokas 
min ĉar ni devas konsideri, ke la 
laboristaro ne havas patrion. Tiu ideo 
pri la hejma lando estas granda men- 
sogo per kiu la burĝaro ĉiam intencis 
trompi la ekspluatatan klason k ĝin 
devigi al tio, kio estas konvena nur 
al ekspluatanta klaso. Per tiuj frazoj: 
«sendependeco de la patrio», «defendo 
de popolamasoj kontraŭ la malamiko» 
la reganta klaso defendas siajn pro- 
prajn interesojn pere de la malriĉuloj 
k mizeruloj. 

Kaj pri tio mi devas diri, ke mi ne 
povas interkonsenti kun vi. Kiel ĉiam 
diris la gvidantoj de la Socialismo, 
ni ne havas patrion; tial ni ne povas 
defendi la patrion de kapifalistoj. Ne 
parolu do pri defendo de la patrio k 


samtempe pri socialista revolucio ĉar 
tio ja estas kontraŭdiro.» 

Nia kamarado respondis jene: 
«Kara amikol Kun plej granda 
plezuro mi respondas vian leteron. 
Neniam mi komprenis la senton de 
patrio. La nacia flago ankaŭ neniam 
lasis en mi alian impreson krom indi- 
ferento. La parado de militistaj trupoj 
ĉiam naŭzis min. Neniam mi kom- 
prenis aplaŭdon k ĝojon de la rigar- 
dantoj antaŭ marŝado de soldatoj. 
Same kiel vi, mi ankaŭ kredis, ke la 
laboristaro ne havas patrion en kapi- 
talista reĝimo. Atentu la detalon! 

Sed nun, en Hispanio, la afero 
estas alia. La posedanta klaso fiaskis 
k detruis normojn pro sia abomena 

Ak. 

perfido. Gi devis malvolonte lasi al 
laboristoj preni la bridojn de regado. 
La laboristaro nun posedas la fabri- 
kojn k la kamparanaro la teron. Ni 
povas diri, ke la laboristaro ĉi tiea 
jam havas k luktas por plene posedi 
grundon de propra patrio, flago, 
himno k popola armeo. Tio estas ĉio, 
Nun la laboristaro defendas Ia 


hejman landon ĉar ĝi jam':havas'ĵrea- 
lan domon sur materia tereno, kiun 
laboristoj neniam havis. Komprene- 
ble, la laboristoj havas la devon de- 
fendi tion, kio apartenas al ili, kontraŭ 
atako de Hitlerio k iMusolinio, kiuj 
helpas la «naciistan» Frankion. 
Franko ne defendas la patrion, kiel 
li fanfarone reklamas en reakcia ga- 
zetaro tutmonda, sed siajn privilegiojn 
k celas rekapti la riĉaĵojn k teron, 
kiuj ne apartenas al li; vere tio nur 
apartenas al laborista popolo de His- 
panio. Defendu, do, la hispanoj his- 
panan teron ĉar ĝi jam apartenas al 
ili. La laboristoj nun jam havas pa- 
trion; ili devas defendi la zonon kiun 
ili regas, konkeri la faŝistan zonon k 
poste, kiam la tuta lando estos sub 
nia plena regado, tiam oni zorgos kun 
entuziasmo pri socialista konstruado 
sur firma k propra kampo, akirita per 
sango, k certe ne sur nuboj. 

. Kiam la ĉiulandaj proletoj faros 
la samon, kiel jam faris niaj sovetaj 
kamaradoj k kiel nun ni faras, tiam 
ne plu jam ekzistos «patrioj» sed nur 
mirinda Federacio laŭ unu sola k 
granda tutmonda proleta Patrio.» 

Nia dua venko 

La batalo de Arganda estis la unua venko sur ebena 
kampo, en la milito por nia sendependo, kontraŭ la in- 
vada faŝismo. La batalo de Brihuega, ĉe Guadalajara 
fronto, estis la dua venko. La unuan ni atingis super 
armeo germana; la duan ni gajnis kontraŭ italaj divizioj. 

La mirinda rezistado de Madrido restos en la mon- 
da historio kiel grava okazintajo sen precedenco. Ĉiuj 
nacioj havas urbojn, kiuj heroe rezistis aŭ pereis, sed 
neniam okazis, ke grauda ĉefurbo, staranta sur glataĵo, 
apud longa montaro, sen naturaj defendolinioj, kiu unue 




Jen portreto 
de generalo 
Miaja 

kara simbolo 
por la heroa 
defendo de 
Madrido 



frakasis sian perfidan garnizonon k poste detenas en la 
montaro aliajn garnizonojn, fine rezistas fortegajn ata- 
kojn de ŝturmaj trupoj k motorigitaj divizioj, venkas ilin 
k konservas libere siajn komunikojn kun la ekstero. 

Por atingi tiun lastan rezulton, Madrido estis devi- 
gata subteni du fortajn batalojn. En Arganda, germana 
armeo; en Brihuega, itala armeo. Du malsamaj taktikoj, 
du rasoj, du kolektivaj psikologioj; k la sama rezulto, la 
malamiko estis venkita. 

Tuj post la fiasko de la unua atako al Madrido, la 
faŝistoj komencis ellabori planojn por kapti la urbon. 
Ankaŭ sinsekve fiaskis tiuj planoj; unue, la kojna atako, 
kiun planis Yagŭe, en sektoro Las Rozas; due la amasa 
atako planita de Pon Faupel en sektoro Arganda, k poste... 

La italoj, enirintaj en Hispanion tra haveno Kadiz, 
per eksterordinara kvanto da soldatoj k maŝinoj, kon- 
keris urbon Malago, tre facile k neatendite. Tio pliigis 
ilian faŝisman emfazon; ilia aroga k fanfarona literaturo 
tuj trumpetis proksimajn venkojn. Tion, kion ne povis 
hispanoj k germanoj, ili plenumos en Guadalajara. 

Necesis fari rapidegan militon, impresi la malami- 
kon per fortaj skuoj. Anstataŭ densaj kolonoj, disaj 
atakoj. Ne kojnaj atakoj sed envolvigaj manovroj. Pli da 
materialo ol da soldatoj. Ampleksaj frontoj. Rapidaj 
flankaj movoj. Ili kalkulis sur du motorigitaj divizioj, sur 
alia duonmotorigita, sur maŭra kavalerio, sur potenca 
aviadilaro k regimentoj de tankoj. * 

La hispanaj milicanoj kovris tro ampleksan zonon, 
troan kvanton da vilaĝoj. Facile povos la italoj rompi 
tiajn hispanajn defendoliniojn. Facile ili konkeros la 
tutan plataĵon; la unuan tagon, Brihuega; la duan, Gua- 
dalajara, k la trian, Alkala. Madrido tuj restus tute izolita. 


sur ebena kampo 

Por efektivigi la revon ili organizis tri kolonojn; unu; 
kiu manovrus en la mezo, tra ĝenerala vojo, alia por ma- 
novri ĉe maldekstra flanko, k tria kolono, kun delikata 
misio malsupreniri tra vilaĝoj Cogolludo k:Torrelaguna; 
por tranĉi la komunikon kun la montara fronto. 

La ĉielo aperis kovrita per aviadiloj. La tero per 
artileriaj baterioj, aŭtomobiloj, mitraliloj, tankoj... 

Tutsame ol kiam Badoglio atakis en Abisenio la 
malbone organizitajn armeojn de Seyun, Kassa k Desta... 

Sed en provinco Guadalajara ne estis abisenoj, sed 
hispanoj, kiuj havis modernajn k efikajn armilojn. Kaj 
en aero ne flugis nur la Caproni k Fiat; baldaŭ flugis 
niaj impetaj ĉasaeroplanoj k aŭdacaj bombardaviadiloj. 

Ni gajnis, unue, la aeran batalon: nia aviadilaro 
mirinde venkis la faŝistan, konkerante definitive la ĉie- 
lon. La italaj motorigitaj kolonoj estis bombardataj k 
mitralataj; ili perdis la iniciativon. Ilia plano ne povis 
esti efektivigata laŭ ili projektis. Ni cedis Brihuega nur 
post tri tagoj. La hispana linio cedis sen rompo, malra- 
pide k pro zorga taktiko. 

Ni cedis ĝis Torija, kie la italoj koncentriĝis k kun 
optimismo preparis decidigan atakon al urbo Guadala- 
jara. Sed tiam aperis nia kontraŭatako. 

Kontraŭatako estas definitiva formo de rezistado, 
kiam la rezistado anstataŭas kvietecon per dinamiko. 
Tiu movo surprizas k devigas malantaŭeniri. 

Nia atako estis tiom forta, ke italaj divizioj dise for- 
kuris; ni kaptis grandegan, eksterordinaran kvanton da 
soldatoj, armiloj, municio... 

Centoj da kaptitoj, centoj da volontaj forkurintoj, 
centoj da veturiloj, kanonoj, mitraliloj... Bona rikolto, kiu; 
parolas al ni elokvente pri gravega senmoraligo. Pres- 
kaŭ nevole ni memoris pri Caporetto... 

Generaloj Franko k Mola anoncis, ke la malbona 
vetero devigis lin haltigi la ofensivon. Sed ili neniel par- 



LA «INTERNACIO» EN NIGRA ĈEMIZO 
Por finfina forkuro, ni grupiĝu en rond ! 


toprenis tiun militan agon; Bergonzoli, Nuvoloni, Coppi 
k Manzini estis la italaj generaloj, kiuj komandis tiujn 
italajn trupojn. raS 

Tie ne luktis hispanoj; krom la italoj nur estis ger- 
mana grupo kun kelkaj maŭraj eskadronoj. Sed la mal- 
venkon spertis itala armeo ĝis tia grado, ke ĝi devigis 
Mussolini al subita reveno el Libia. Romo, Berlino, Lis- 
bono ne plu povis nei tiel evidentan veron. 

DIOZ&IKO 


• Ld hinda poeto Rabindranath Ta- 
gore, delikata menso lumiganta la 
mondon per plej altvaloraj moralaj 
pensoj, prononcis profundajn since- 
rajn, vortojn rilate al hispana popola 
lukto. 

Ili estas kvazaŭ tremoj de koro 
funkcianta kun ritmo de bono k justo. 
Varme li kantis al Madrido, al tiu 
urbo, kiu entenis tiom da ĉefverkoj, 
elokvente parolantaj pri ĝia arto k 
kulturo, k kiuj malaperis pro terura 
milito. 

Li aldonis: ”Kiuj sin nomas civi- 
lizitaj, bombardis hospitalojn, murdis 
milojn da malfeliĉaj virinoj k senkul- 
paj infanoj..." 

Li petas la starigon de digo ka- 
pabla deteni la marŝon de ondo so- 
vaĝa k barbara, kiu minacas okci- 
dentan civilizon. 

Tiel parolas ladolĉa poetode 
Hindio, je la nomodeorienta kulturo, 
kontraŭ la besta faŝismo atakanta la 
registaron, kiun propravole donis al 
si la hispana popolo. 

• Generalo Miaja solene liveris al 
hospitalo de l‘Nacia Arta Trezoro, la 
kvin valorajn dokumentojn, kiujn oni 
trovis en poŝoj de italaj kaptitoj en 
Guadalajara. 

Temas pri tre gravaj dokumentoj, 
de 12 a , 16. a k 18. a jarcentoj, ŝtelitaj de 
la italoj el Arkivo de katedralo en 
Sigŭenza. 

• En itala urbo Modena estas ares- 
titaj kelkaj oficiroj, kiujn oni kulpas 
pri dissendado de hispanaj sciigoj, 
per privata radiostacio. 

La arestitoj estas generalo ko- 
mandanto de milita Akademio, alia 
generalo, kiu mortis poste en la kar- 
cero, kolonelo k pli ol kvindek ofici- 
roj. Krom ili estas arestitaj kvin 
advokatoj, horloĝisto, kiu posedis la 
radioaparaton k aliaj civiluloj 

Itala registaro tuj ordonis la eli- - 
ron el tiu urbo de la 6 a artileria 
regimento k la 36. a infanteria regi- 
mento. 

• Laŭ faŝista gazeto el Belgio: 
Mussolini kompense de helpo de 
itala armeo al generalo Franko, pos- 
tulis la restarigon de la monarkio 
favore al princo de itala dinastio. La 
kandidato estas la duko de Aosta,ido 
k heredanto de Amadeo de Saboya, 
kiu estis elektita kiel reĝo de Hispanio 
la jaron 1870 k tre volonte forlasis la 
landon post tri jaroj de peza regado. 

• Laŭ rektaj sciigoj, dum kvar sin- 
sekvaj tagoj, alvenis en Zaragozo 
kvar dek ok vagonaroj, kiuj transpor- 
tis vunditojn el Guadalajara frorito. 

Tiuj vagonaroj eniris en la urbon 
dum la nokto. La italaj Vunditoj estis 
transportataj al hospitaloj antaŭe 
malplenigitaj. 

• Denove baskaj pastroj estas mur- 
ditaj. Alejandro Mendicute, 45 jaraĝa, 
pastro de Hernani, estis arestita, 

poste liberigita k fine arestita en 
karcero de Ondarreta, el kie li estis 
eligita nokte... 

Martin Lecuona, 29 jaraĝa k 
Gervasio de Arlizu, 64 aĝa estis 
enkarcerigitaj en Ondarreta; post 
kelkaj tagoj ili estis kondukitaj al 
vilaĝo kie oni fusilmortigis ilin. 

Joaquin Arin, Jose Markiegui k 
Leonardo de Guvidi estis kondukitaj 
al karcero k poste fusilmortigitaj 
apud muro de tombejo en Hernani. 

• La malgranda haveno, en Orienta 
Prusio (Germanio), proksima al Koe- 
nigsberg estas nun grava centro de 
eksportado el kie eliras ofte grandaj 
komercŝipoj ŝarĝitaj kun direkto al 
faŝista zono de nia lando. 

Germanio ankaŭ plenumas ko- 
rekte la decidojn pri la ne interveno. 

• La fama kolonelo franca Raynau 
heroa defendinto de Vaux, sendis al 
generalo Miaja k al hispanaj soldatoj, 
kiuj defendas Madridon, varmegan 
gratulon pro la kuraĝo de hispana 
popolo. Li deziras tujan k plenan 
venkon al nia armeo. 

• Dum kelkaj tagoj, en itala urbo 
Genovo k en kinejo Orfeo estis mon- 
trata filmo, marko “Luce“, pri la 
konkero de urbo Malago. 

Sur la ekrano aperis italaj solda- 
toj, italaj armiloj, italaj flagoj k afi- 
ŝoj kun vortoj: ”Reĝa Armeo” k. t. p. 

Ĉe la fino aperas scenoj pri la 
tiamaj fusilmortigitoj. 

La ĉeestantaro persiste rifuzis la 
filmon, kiu estis forpelita el la pro- 
gramo. 

• Laŭ sciigoj el angla deveno, kiuj 
estis plene konfirmitaj, en Maroka 
urbo Tetuano pli ol mil militistoj 
komplotis kontraŭ Franko k aliaj fa- 
ŝistaj estroj. 


La komploto estis malkovrita per 
la germana servo de spionado; ĝi 
havas grandan amplekson, kelkajn 
branĉojn en la duoninsulo, k okazigis 
mortpunon al kelkaj centoj da ares- 
titoj. Generalo Franko estis devigata 
rapide vojaĝi al Maroko por aranĝi 
la aferon. 

Granda malkontenteco ekzistas 
en faŝista zono pro la gravo de frem- 
dula invado. 

• Meksikio sendis noton al Ligo de 
Nacioj pri hispana milito, 

ĉi, interalie diras: «Meksikio ne 
povas akcepti ke kiam oni petas al ĝi 
kunlaboron por solvi universalajn 
Droblemojn, oni intencas malgrandigi 
a porpacan agadon Meksikio kredas 
ke neŭtraleco devas esti konsiderata 
laŭ la noblaj principoj de la Ligo, 
kiujn oni devas nepre apliki al hispa- 
na ribelo». 

• Laŭ gazeto «National Zeitung» de 
Berno (Svisio) ekzistas en tiu urbo, 
informa servo faŝista, kiu telegrafe 
komunikas kun faŝistaj generaloj. 

• Oficialaj sciigoj raportas, ke dum 
monato Marto, nia aviadilaro faligis 
18 faŝistajn aeroplanojn k ni perdis 5 
aviadilojn. 

La nombro malaltiĝas nun iom 
ĉar faŝistaj aeroplanoj ne akceptas 
batalon kun la niaj. La faŝistoj nur 
flugas kiam niaj aviadistoj forestas, 
aŭ dum la nokto por bombardi civi- 
lajn urbojn.... 

• Pri du pliaj krimoj povas fieri la 
faŝista kulturo. 

Unue, la bombardado al civila 
urbo Durango kiu estis la plej kruela 
el ĉiuj faritaj. Pluraj viktimoj tute 
senkuipaj.... 

Due, en Oviedo estis fusilmorti- 
gita la dekano de la Universitato, 
profesoro Leopoldo Alas, tutmonde 
konata; li estis murdita malgraŭ la 
petoj aivenintaj el la tuta mondo. 


DUOBLE PLI KOSTA 


estas nun la afranko de nia ga- 

---„___ 2 eto por la gaja duonmonata vi- 

zito, kiun ĝi faras de nia redaktejo ĝis via hejmo. Ni volashodiaŭ nude 
montri al vi unu solan noton el nia buĝeto, atentu: Ni bezonas ĝuste 
ĉiumonate jam, nur por afranki la poŝtan ekspedon de du numeroj, 
MIL pesetojn! 

Tial vi devas, pli ‘fervore ankoraŭ, kun obstina zorgo! memori 
akurate pri niaj financaj adresoj, por ŝtopi diligente la duoblan truon. 


ĝenerala Internacia Adreso 


nur por mono 


GUSTAVE FARENC 

53, Rue Brise-Pain 
Poŝtĉekkonlo 15944 Orleans 
ORLEANS (Loiret) FRANCIO 


NEDERLANDA ADRESO 

nur por mono cic holandanoj 

PETRO van der PLANK 

Van Speijkstraat, 48-1 
poŝtĝiro 245542 

AMSTERDAM W. Nederlando 


Angloj sendu la monon al K-do O. MELTON.—25 Fovvler Str. Nechells 

BIRMINGHAM 7 (Anglio) 

REDAKCIA ADRESO POR ĈIO ALIA 

POPOLA FRONTO — Mar, 25, Valencia (Hispanio) 

KELKAJ CIFEROJ 


INI I A MUNICIO 

Valcncia esperantistaro . . 56 ptoj. 

A. P.—Tour ...... 10 ffr. 

F. M. —Le Vesinet .... 42 » 

R. J, — Novy Bohumin . . . 9‘65 » 

J. W.~Mor. Ostrava . . . 14 81 » 

P. G.—Stranton West. . . 15‘17 » 

J. H.~Montdevergues. . . 10 » 

R.S.-SvisaEsp.instituto-Bern 15 » 

R. F. — Brno-Kralovo . . . 57‘04 » 

F. J. —Cambrai ..... 50 » 

V. M.—Liege. 10 86 > 

E. J. W.-Londono . ... 7‘6 ŝil. 

X. X.—Sianliali.55 ffr. 

F. L. - Ste. Mere Eglise . . 7‘50 » 

R. D.—Peicheenberg ... 14 » 

Svenska Arbetar * Esperan- 

tisten. - Stockholm . . .115 svkr. 

R. S.—Letchvvorlh .... 6 ŝil. 

R. D. —Ostende.14‘59 ffr. 

J. L.—Helsinki.5T50 » 

J. L.~ Vitry Aux Loges . . 50 » 

M. D. —Tallinn.12 » 

M.— Evreux.15 » 

T. J.— Surrey.50 > 

L. W.—Orleans.1 » 

y. V.—Ginasservis. ... 5 » 

J. P.-Brno.14‘81 » 

M. B. - Orleans.25 » 

M. —Paris.10 » 

P. G.—issy les Moulineaux. 10 » 

N. K. - Paris.10 > 

R. J —Paris.10 » 

M. L.~ Liege. 15 74 » 

C. S.-Buenos Aires . . . 100 » 

L. P. — Amsterdam .... 050 gd. 

Sekcio Heenvliet F. L. E. . 5 » 

Sekcio 15 Rotterdam F. L. E. 1 70 » 

SekcioHoekvanHollandF.L. E. 2‘50 » 

vSekcio Apeldoorn F. L. E. . 5*25 » 

Sekcio Heerlen F. L. E . . 5 » 

D. B.—Huizum Fr. 1 » 

J. S. Heerlen. 0 50 » 

H. K.-Groningen .... 1 » 

M. H. v. d.~KnoIIendam. . 1 » 

F. v. d. M.—Utrecht . . . 1‘50 gd. 

Monkolekto ce F. L. E. - a 
Kongreso en Gent . . . 606 4 60 bfr. 

J. F. -Manresa.2‘50 ptoj. 

M. T.— » ...... 2‘50 » 

J. B.— » .2*50 » 

V. S.—Meksiko.10 » 

1. A.— Londono.5 » 

Pro erara enpreso en pasintaj numeroj, 
ni kvitancas denove iliajn monsendojn al 
sekvanlaj k-doj: 

E. E. Y.-Aspremont ... 5 ptoj. 

A. B.— Orleans . . . . . 15 ffr. 

E. y.— Jellicoc. 5 dol. 

'jr//s//s//j//j//s//jr//s//s//s//j/w^ 

INFORMEJO 

Ni sciigas, ke k-do Simon Weerdenburg, 
eslis vidata laslfoje de k-do Hans Mar- 
tens la 12 an Februaro. Ambaŭ kunbata- 
ladis en la sama fronto k en la sama 
taĉmento. 

Laŭ nia informinto, lia valida adreso estas: 

S. R. 1., Plaza Altozano, 52.-Albacete. 
Kvankam kun iom da neevitebla prokrasto 
(pro la oftaj translokiĝoj) jam la koncerna 
poŝtservo regule funkcias. Lia patrino, 
do, atendu pacience se ŝi ankoraŭ ne 
ricevis, rekte de li, novajojn. 

ONI SCIVOLAS PRI 

K-do Julien Crolteux, belga esperantisto, 
batalanto en lnternacia Brigado. 

K-do Artur Lehnert, ĉeĥoslovako, ankaŭ en 
Internacia Brigado. 

LASTA HORO 

Nun estas la Biskaja provinco, en la bas- 
ka regiono, kiu devas elteni la atakon de 
1’faŝismo jetanta avidajn rigardojn al la riĉa 
ĉefurbo Bilbao. 

En la madrida fronto la situacio estas 
jam tre klara. F.n la sudo, la popola armeo 
en impeta ofensivo gajnas liberige terenon 
en abunda kvanto; dum du semajnoj oni re- 
konkeris pli ol 500 kv. ktlometrojn. 

Firme k serena oni gajnas la rajlon ĝua- 
di Ia triumfon! 


POPOLFRONTA LETERUJ0 

E. M.-Los Llanos.-Ni sciigas vin, ke n | 
ricevis danke vian monsendajon. Notite ĉio! 

A. D. P.-Voroneĵ.-Alvenis la libroj devi 1 
senditaj. Ni sendas al vi ekzempleron de 
P. F. por daŭre ricevi ĝin estonte, turnu vin 
al CK. SEU. Spiridonovka 15. Moskvo. 

N. S.-Arkiva.-Ni akceptas vian saluton. 
Pri «Occidenlal» ni ne havas tempon diskuti. 
Ke ĝi eslu pli facila ol ESPERANTO por la 
eŭropanoj (precipe por latindevenaj lingva- 
noj) ne estas avantaĝo sed baroporgenerala 
tutmonda akceptado, niaopinie. Nur ĝia no- 
mo jam malfaciligas la akcepton flanke de 
orientanoj, ĉar ĝi ne estas neŭtrala nomo. 

Ni rcspektas vian entuziasmon, kvankam ni 
kredas, ke oni favoras pli taŭge la aferon 
de universala lingvo per subteno al konata, 
spertita k disvastigita ESPERANTO ol per 
propagando de novaj provoj. Vi ricevos la 
menditajn gazetojn. 

J. B. - London. - Viaj gratuloj k aprobaj 
vortoj instigas nin al plua laborado. Dankon 
kamarado. 

E. M -Victoria.- Vfa sinteno pri unuiĝo 
ĝustas k ni ĝojas, ke vi aprobas la Popol- 
frontan vidpunkton. Rilate al la asertoj de 
iu episkopo de Seviljo, ni atentigas vin pri 
la monstraĵo, ke episkopoj tiaj benas la 
maŭrojn, kiuj perfortas virinojn de la his- 
pana suferanta popolo k cindrigas la vila- 
ĝojn. Juĝu vi mem pri la fido, kiun meritas 
tiuj abomenaj ekleziuloj, aliancanoj deMaho- 
meto. La nomo de Kristo en ties lipoj estas 
blasfemo. 

D. H.-Cerven.-Ni dankas pro via intere- 
soplena letero, kies enhavon ni bone notis. 
Laŭeble ni kontentigos vin. 

B. F.-Beka Topola.- Bonorde ni ricevis 
la respondkuponojn. Vi recevados regule 
nian bulterion. 

H. M.-Sindi.- Bonvolu indiki al ni kien 
vi alsendis Ia monon k la du librojn, por ke 
ni prizorgu la alvenon de ili. Pro ĉio ni 
dankas vin. 

E. G. B. Fuencarral.- La monsubteno al 
P. F. estas Iaŭpova k libervola. 

S. D.-Alcaracejos.- Kutime la unuan pa- 
ĝon verkas k-do L. H. k ankaŭ la artikoleto 
de vi aludita estas verko lia. Via letero al- 
venis siatempe. 

B. T.-Edinburgh.- Ni ricevis vian leteron 
kun la enmetitaĵoj. Ĉion ni dece plenumas 
k skribos al vi. 

S. P. C.-Vinaroz.-Ricevinte vian leteron, 
ni bone notas ĝian enhavon k gratulas vin. 

L. K.- Paris.-Vi trafe alrigardas la aferon. 
Fakte, la preĝejoj estas utiligataj de la fa- 
ŝistoj kiel fortikaĵoj k en la preĝejaj turoj 
nestiĝas la mitraliloj. 

R. T.-Marseille.- Ni plenkonscie laŭligas 
la voĉon de Popola Fronto. Tial nia gazeto 
ne subtenas apartan politikon de ajna partio 
aŭ organizo. 

Demandinloj pri abonprezo.- A1 ĉiuj ni 
ripetas, ke ne ekzistas tarifo por «P. F.» La 
tnonsubteno estas laŭvola k laŭpova. Por 
proksima estonto ni jam aranĝos tiun afe- 
ron laŭ maniero ke Ia abono estu ebla eĉ 
por senlaborulo. Nia bulteno devas esti 
malkara k bela gazeto por la esperantista 
amaso. Ni havas grandajn esperojn... 

Presejo de J. Olmos, Alicante, 55, Valencia 


Ideologia krozado 

Sub la masko de ideologio, la faŝismo klopodas prezenti sin en kon- 
traŭstaro al materia «bolŝevismo» kiu, laŭ Hitler k Mussolini celas detruon 
al mondcivilizo k al ĉiuj moralaj kvalitoj k spiritaj valoroj de la Homaro. 

Bombaste pretendas la rasismo k la faŝismo, esti la pioniroj de la minacata 

% 

civilizo. 

La sekvanta statistiko iom malkaŝas la «spiritan» enhavon de la ideo- 
logia krozado, al kiu la germana regnestro invitis ĉiujn ŝtatojn por alfronti 
la «ruĝan danĝeron». Jen do la parado de kelkaj ciferoj: 

Minerala konsumado de Germanio en ia jaro 1934 


Hispana minerala produktokvanto dum 1928*29 
jaroj, kiuj esiis de plej intensa produkiado: 

ZINKO. 139.000 tunoj 

MANGANO. 80.000 

KIIPRO. 381.000 

PIRITO. 1.600.000 

FERO. 6.800.000 


» 


» 


» 


(la jaro de skandala rearmado): 

ZINKO. 127.000 tunoj 

MANGANO. 225.000 » 

KUPRO. 325.000 » 

PIRITO. 987.000 » 

FERO. 8.264.000 » 


Post tiu klara alĝustiĝo de ciferoj estas evidente, ke la interveno de 
Gerinanio en nia milito konsistigas pruvon pri «ideologia krozado». 


/fyyj//f//f/y’f//f//f//f//f//jr//f//f//f//f//jr//r//r//r//r//r//f//Jy/Jf//f//r//r//J//J/'r//r//jr//f//jr//jy/f//S//r//jy/r//r' 

























































